Стала вядомая дата судовага працэсу над актывісткай “Маладога Фронту” Касяй Салаўёвай – слуханьні пачнуцца 27-га сакавіка а 15-й гадзіне ў судзе гораду Полацку. Дзяўчыну зьвінавачваюць паводле артыкулу 193 Крымінальнага кодэкса РБ за дзейнасьць ад імя незарэгістраванай арганізацыі. Паводле гэтага артыкула паўтары гады ў калёніі правёў лідэр маладафронтаўцаў Зьміцер Дашкевіч, яшчэ восем сяброў арганізацыі былі прыгавораныя да буйных штрафаў. Чым можа скончыцца працэс над Касяй Салаўёвай?